(6124) Mecklenbuag
(6124) Mecklenbuag (dt.: (6124) Mecklenburg) is a Asteroid van aissan Haptgiatl, dea van deitschn Astronom Freimut Börngen om 29. Septemba 1987 on da Thüringa Landessteanwarte Tautnbuag (IAU-Code 033) entdeckd worn is. A unbstetigde Sichtung van Asteroid (1971 SM) hod's scho om 16. Septemba 1971 on da argentinischn Felix-Aguilar-Observatorium gem ghod.

In friahan Ausgom vo da AstDyS-2-Datnbank wead (6124) Mecklenbuag da Hilda-Gruppe zuagoadnd, ana Asteroidnfamij, de se in ana Bohresonanz vo 3:2 mid'm Planet Jupiter um de Sun bwegd. Namasgeba vo deara Gruppe is da Asteroid (153) Hilda. Seit Middn 2013 definiad de Datnbank a eingne Asteroidnfamij, in dea (6124) Mecklenbuag da namasgemde Asteroid is. Za da Mecklenburg-Famij ghean mid Stond Meaz 2018 78 Asteroidn, zan Beispui (14195) 1998 XD51, (17212) 2000 AV183, (32455) 2000 SW60 und (99862) Kenlevin.

Noch da SMASS-Klassifikation (Small Main-Belt Asteroid Spectroscopic Survey) wead ba ana spektroskopischn Untasuachung vo Gianluca Masi, Sergio Foglia und Richard P. Binzel ba (6124) Mecklenbuag vo ana dunkln Obafläch ausgonga, es kinnd se oiso, grob gseng, um an C-Asteroidn handln.

De Boh van Asteroid is 1994 gsichad worn, so doss a Nummariarung hod vagem wean kenna. (6124) Mecklenbuag is om 17. Meaz 1995 af Voaschlog vo Freimut Börngen noch da Region Mecklenbuag z Eahn vo da 1000-Joar-Feia im Joar 1995 bnennd. Da Nam Mecklenbuag („Mikelenburg“) tauchd easchtmois in ana Uakunde aus'm Joar 995 af.

Im Netz 
 Astronomische Datn vo (6124) Mecklenbuag (englisch)
 (6124) Mecklenbuag in da Small-Body Database van Jet Propulsion Laboratory vo da NASA om California Institute of Technology (Caltech) in Pasadena, Kalifornien (englisch)

Beleg